الرباط: مستشارة برلمانية من الكونفدرالية الديمقراطية هاجمات اليوم الثلاثاء بمجلس المستشارين الحكومة فشخص مصطفى الخلفي المنتدب بالعلاقات مع البرلمان والمجتمع المدني والناطق الرسمي باسم الحكومة واللّي وجهات ليه سؤال حول ظاهرة “تغيب الوزراء على جلسات الاسئلة الشفوية”. وكشفت المستشارة البرلمانية عن الوزراء المتغيبين، ومن بينهم “وزير الشغل، وزير المالية، وزير الفلاحة، ووزير الصناعة اللّي قالت أنه مكيشوفوهش كاع فالبرلمان، واوضحت قائلة: في بعض الحالات خاصنا الوزير اللي يجاوبنا وخاص رقابة البرلمان على العمل الحكومي ويقول لينا ان الوزراء المتغبين ممنوع يجيو باش منبقاوش نسولوهوم كاع”. وزادت: “وزير التشغيل مكيجيش كاع وكاين مشكل ديال الحوار الاجتماعي ونحن على أبواب فاتح ماي وكاين مشكل فالصحرا ووزير الخارجية مكيجيش كاع وكاين مشكل فجرادة ووزير الداخلية ميجيش إذن معامن غادي نهضرو”. ورد الوزير الخلفي على المستشارة البرلمانية بالقول:”علاقة الحكومة بالبرلمان تقوم بالتعاون وكاين حالات محدودة ديال هاد التغيبات”. 
برلمانية من الكونفدرالية الديمقراطية للشغل دخلات طلول وعرض فالحكومة: الوزارء غايبين على جلسات الأسئلة وها شكون هوما